Maslova vajadzību hierarhija

Pašīstenošanās
Sociālā atzinība
Sociālās vajadzības
Drošība
Fizioloģiskās vajadzības

Maslova vajadzību hierarhija ir psiholoģijas teorija, ko izstrādājis Abrahams Maslovs savā rakstā „Cilvēka motivācijas teorija”Maslow, A.H. (1943). A Theory of Human Motivation, Psychological Review 50:370-396. 1943. gadā.

Saskaņā ar šo teoriju, cilvēku vajadzības veido hierarhiju un aktualizējas pakāpeniski viena pēc otras. Cilvēks sākumā mēģina apmierināt viszemākā līmeņa vajadzības un tikai tad nākamais līmenis kļūst par visspēcīgāk izteikto vajadzību, paaugstinot motivāciju to apmierināt.

Vēlākajos gados Maslovs ir papildinājis savu piramīdu ar vēl trim līmeņiem (zināšanu vajadzības, estētiskās vajadzības un transcendence), tomēr šie papildinājumi nav iemantojuši tik plašu atpazīstamību.Huitt, W. (2004). Maslow's hierarchy of needs. Educational Psychology Interactive. Valdosta, GA: Valdosta State University, http://chiron.valdosta.edu/whuitt/col/regsys/Maslow.html 

Lai arī Maslova vajadzību hierarhijas teorija ir plaši pazīstama, tomēr psiholoģijas zinātnē šī teorija tiek kritizēta kā īstenībai neatbilstoša.Wahba, A; Bridgewell, L. (1976). "Maslow reconsidered: A review of research on the need hierarchy theory". Organizational Behavior and Human Performance (15): 212—240.

 Hierarhijas pieci līmeņi 
 Fizioloģiskās vajadzības: gaiss, ūdens, miegs, pārtika, siltums, veselība, dzīves telpa, sekss (pamatvajadzības).
 Drošība: Aizsardzība no briesmām, kārtība un tiesības, drošība (vajadzības, kas vērstas uz izdzīvošanu nākotnē).
 Sociālās vajadzības: ģimene, draudzība, grupas atbalsts, mīlestība, tuvība, saskarsme.
 Sociālā atzinība: sabiedriskais stāvoklis, atzinība, cieņa, ietekme, panākumi darbā un privātajā dzīvē, labklājība.
 Pašīstenošanās: individualitāte, apdāvinātība, personīgā potenciāla īstenošana, pašattīstība.

 Avoti 

 Ārējās saites 

 Viesturs Reņģe. "Personības Vajadzību struktūra"
 A.H. Maslow. "A Theory of Human Motivation"

Kategorija:Psiholoģija
Kategorija:Starppersonu attiecības
Kategorija:Personiskā dzīve
Kategorija:Organizatoriska uzvedība